BEVEZETÉS

A szociális igazgatásról és a szociális ellátásokról szóló 1993. évi III. törvény ( a továbbiakban: Szt.) 92.§. (3) bekezdése szerint a legalább kétezer lakosú települési önkormányzat a településen élő szociálisan rászorult személyek részére biztosítandó szolgáltatási feladatok meghatározása érdekében szolgáltatástervezési koncepciót készít. Ennek megfelelően Kiskőrös Város Önkormányzata 2004. évben elkészítette a szociális szolgáltatástervezési koncepcióját, melyet a Képviselő-testület 2004. december 28-i ülésén a 146/2004. sz. Képv. test határozatával elfogadott. Az akkor elfogadott dokumentum bemutatta a szociális szolgáltató rendszert, az önkormányzat ellátási kötelezettségének helyzetét, valamint fejlesztési elképzeléseket, terveket fogalmazott meg. 

Az Szt. előírása alapján a koncepció tartalmát kétévente felülvizsgálni és aktualizálni kell.

A törvényi kötelezettség teljesítésén túl a koncepció felülvizsgálatának elsődleges célja, hogy a város minden lakója számára legyenek elérhetőek olyan jogszabályban rögzített ellátási formák, amelyek a szociális biztonságot garantálják és a minőségi ellátást biztosítják. További cél, hogy a szociális szféra működése magas színvonalon feleljen meg a szakmai kritériumoknak és eredményesen, hatékony formában nyújtson szolgáltatásokat a klienseknek. Fontos, hogy a személyes gondoskodás keretében a kapacitások összehangolásra kerüljenek annak érdekében, hogy a kapacitás kihasználtsága megfelelő legyen.

I. A VÁROSRA VONATKOZÓ ÁLTALÁNOS JELLEMZŐK
A 2004. évben elkészült szociális szolgáltatástervezési koncepcióban a jogszabályi előírásoknak megfelelően megtörtént Kiskőrös város általános bemutatása, jelen felülvizsgálatban az azóta bekövetkezett változásokat szemléltetjük.

I.1.Kiskőrös város helyzetképe

A város lakosainak száma 2010. január 1. napján 14.742 fő. Ebből 6938 fő a férfi, 7804 fő a nő lakosok száma. A nők aránya az összlakosságon belül 52,93 %. 

A lakosság 23,45 %-a 60 éven felüli.
Regisztrált munkanélküliek számának változása:

	
	Férfi
	Nő
	Összesen

	2006. XII. hó
	260
	325
	585

	2007. XII. hó
	311
	353
	664

	2008. XII. hó
	357
	375
	732


A regisztrált munkanélküliek többsége nő.
A nyilvántartott álláskeresők száma 2010. januárjában 885 fő, ami a munkaképes korú lakosság 9,08 %-a.

A településen 6916 db lakás van. Az önkormányzati bérlakások száma 78 db. 

A közművesítés fejlesztésre szorul, az ivóvíz hálózat belterületen 100 %-ban kiépített, a szennyvízhálózat viszont csak 90 %-ban.
A településen bölcsőde, alapfokú művészeti iskola, a Kiskőrösi Többcélú Kistérségi Társulás fenntartásában működő Egységes Iskola és Szakiskola kiskőrösi tagintézményei között hat óvoda, kettő általános iskola, kettő középiskola, kollégium, a Bács-Kiskun Megyei Önkormányzat fenntartásában speciális óvoda, általános iskola és nevelési tanácsadó működik. 

A településen hat háziorvosi és három gyermek háziorvosi, valamint öt felnőtt és kettő gyermek fogorvosi praxis és szakorvosi rendelőintézet működik. 

I.2.Demográfiai adatok

Egy adott földrajzi egység demográfiai folyamatai döntő hatást gyakorolnak egy közösség gazdasági helyzetére, eltartó-képességére és ezen tényezők együttes hatásának változásával a munkaerő-piacra is. 

Kiskőrös város lakossága folyamatosan csökken.
	év
	Lakosságszám

	2004. január 1.
	15.248 fő

	2005. január 1.
	15.136 fő


	2006. január 1.
	15.055 fő

	2007. január 1.
	14.961 fő

	2008. január 1.
	14.888 fő

	2009. január 1.
	14.810 fő

	2010. január 1.
	14.742 fő


A fenti táblázat adatai szerint 6 év alatt 506 fővel csökkent Kiskőrös állandó népességének száma.

Kiskőrös népszaporulatát negatív előjelű helyzet jellemzi. A népességszám fogyásának egyik oka az a nyolcvanas évek óta tartó folyamat, mely szerint az élve születések és a halálozások számának különbsége évről évre negatív értéket mutat. Ezt nevezzük természetes fogyásnak. Minden évben többen haltak meg, mint amennyien születtek és ezt sajnos a beköltözők által indukált létszámmozgás sem tudja kompenzálni, így a település lélekszáma csökkenő tendenciát mutat.

A lakosság számának változása:

	változás oka
	2004.
	2005. 
	2006.
	2007.
	2008.
	2009.

	elhalálozás
	193 fő
	199 fő
	222 fő
	203 fő
	229 fő
	193 fő

	elköltözés
	271 fő
	267 fő
	249 fő
	175 fő
	197 fő
	183 fő

	élve születés
	121 fő
	143 fő
	123 fő
	137 fő
	135 fő
	130 fő

	beköltözés
	231 fő
	242 fő
	254 fő
	168 fő
	192 fő
	178 fő


A népesség számának változása mellett fontos demográfiai vizsgálati terület a népesség korstruktúrája. A település lakónépességének korcsoportos bontása szemléletesen mutatja be az egyes korosztályokat.
Lakosság korcsoportos bontása:

	0-2 éves
	3-5 éves
	6-13 éves
	14-17 éves
	18-54 éves
	55-59 éves
	60-69 éves
	70-79 éves
	80-X éves

	386 fő
	397 fő
	1059 fő
	679 fő
	7777 fő
	1039 fő
	1698 fő
	1183 fő
	592 fő


*2009. január 1-i adatok a Közigazgatási és Elektronikus Közszolgáltatások Központi Hivatal személyiadat és lakcímnyilvántartása alapján

A fenti táblázat adatai alapján a 0-17 éves korosztály száma: 2521 fő, a 18-59 éves korosztály száma 8816 fő és a 60 éven felüliek száma 3473 fő Kiskőrösön.
A 60 éven felüli lakosságszám változása:

	2003. évben
	2006. évben
	2009. évben

	3282 fő
	3371 fő
	3473 fő


Összegezve megállapítható, hogy az alacsony születésszám, a természetes fogyás, valamint a negatív vándorlási egyenleg közös eredményeként Kiskőrös népessége egyrészt fogyó, másrészt öregedő tendenciát mutat.

II. SZOCIÁLIS SZOLGÁLTATÓRENDSZER BEMUTATÁSA

II.1. A szociális igazgatásról és a szociális ellátásokról szóló 1993. évi III. törvény változásai a koncepció elfogadása óta

Az 1993. évi III. törvény módosításai a szociális szolgáltatások területén az önkormányzatok ellátási felelősségét tették hangsúlyozottabbá.

Jelentősen átalakult az alapszolgáltatások rendszere. Maga az elnevezés is változott - alapellátások helyett szociális alapszolgáltatásokat nevesít a törvény. A korábban speciális alapellátásként említett szolgáltatások jelenleg külön-külön bontásban szerepelnek.

Az alapszolgáltatások megszervezésével a települési önkormányzat segítséget nyújt a szociálisan rászorulók részére saját otthonukban és lakókörnyezetükben önálló életvitelük fenntartásában, valamint egészségügyi állapotukból, mentális állapotukból vagy más okból származó problémák megoldásában. A jövő abba az irányba mutat, hogy még inkább erősíteni kell az alapszolgáltatásokat, és törekedni arra, hogy minél tovább saját otthonukban tartsuk meg az ellátottakat. Ennek érdekében fontos, hogy olyan szociális ellátórendszert fejlesszünk ki, amely a szolgáltatók kölcsönösen hasznos együttműködésén alapul, amelyben a szolgáltatások elérhetőek és az igénybe vevőknek lehetőséget nyújt a választásra.

Változást jelentett a korábbihoz képest, hogy a nappali ellátást a jogszabály az alapszolgáltatások közé sorolta be, ezzel is jelezve, hogy szoros kapcsolatban áll a többi alapszolgáltatási formával. A nappali ellátás alapvetően egy nyitott, a szükségletekre gyorsan reagáló, integráló szerepet betöltő, az ellátotti csoportok tekintetében kevésbé merev ellátási formává vált, amely hátterét kell, hogy adja települési szinten az alapszolgáltatások összekapcsolásának és ezáltal intézményi formaként történő megjelenésének.

A családsegítés alapszolgáltatás tartalma is megváltozott oly módon, hogy alkalmassá váljon e szolgáltatási forma hatékonyságának növelésére.

A módosítás a családsegítő szolgáltatás révén működtetett jelzőrendszer, a családok segítése érdekében veszélyeztetettséget és krízishelyzetet észlelő jelzőrendszer szabályainak konkretizálásával, valamint a személyes felkeresési kötelezettség hangsúlyossá tételével a szolgáltatás aktivitásának irányába hat.

A koncepció elfogadása óta a jelzőrendszeres házi segítségnyújtás külön szociális alapszolgáltatásként került meghatározásra, mely a saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes időskorú vagy fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából nyújtott ellátási forma. 2010. január 1. napja óta az önkormányzat már nem köteles biztosítani ezt az alapszolgáltatást. 

A jelzőrendszeres házi segítségnyújtás a házi segítségnyújtás kiegészítő szolgáltatásává vált, csak olyan szolgáltató nyújthatja, amely a házi segítségnyújtásra is rendelkezik működési engedéllyel. A szabályozás célja, hogy a jelzőrendszeres házi segítségnyújtás ne pusztán műszaki paraméterek biztosításából álljon, hanem szakmai bázisként működjön mellette házi segítségnyújtó szolgálat is, amely az ellátott jelzése esetén képes megfelelő szolgáltatás nyújtására.

Változás az Szt.-ben, hogy a korábbi tömör megfogalmazást felváltva meghatározásra került, hogy az önkormányzat milyen módon biztosíthatja a feladatai körébe tartozó szociális ellátást. E szerint a helyi önkormányzat ellátási kötelezettségének szociális szolgáltatást nyújtó szolgáltató, intézmény fenntartásával, szolgáltatót, intézményt fenntartó önkormányzati társulásban történő részvétellel, vagy szolgáltatót, intézményt működtető fenntartóval létrejött megállapodás, illetve ellátási szerződés megkötésével tehet eleget.

A jelenleg hatályos Szt. szerint a szociálisan rászorultak részére személyes gondoskodást nyújtó ellátást az állam, valamint az önkormányzatok biztosítják. A személyes gondoskodás magába foglalja a szociális alapszolgáltatásokat és szakosított ellátásokat.

A szociális alapszolgáltatások strukturája az alábbi:

Szociális alapszolgáltatások:

a) falugondnoki és tanyagondnoki szolgáltatás

b) étkeztetés

c) házi segítségnyújtás

d) családsegítés

e) jelzőrendszeres házi segítségnyújtás

f) közösségi ellátások

g) támogató szolgáltatás

h) utcai szociális munka

i) nappali ellátás

A személyes gondoskodás keretébe tartozó szakosított ellátás:

a) ápolást, gondozást nyújtó intézmény

b) rehabilitációs intézmény

c) lakóotthon

d) átmeneti elhelyezést nyújtó intézmény

e) egyéb, speciális szociális intézmény

Szociális szolgáltatásokat bármely állami, egyházi és nem állami fenntartó biztosíthat, ha az általa fenntartott szociális szolgáltató, illetve szociális intézmény

a) megfelel az Szt.-ben és külön jogszabályban meghatározott feltételeknek, és

b) jogerős működési engedéllyel rendelkezik.

II.2. Az önkormányzat által biztosított pénzbeli és természetbeni ellátások

Kiskőrös Város Önkormányzata az alábbi szociális rászorultságtól függő pénzbeli ellátásokat biztosítja: 

· időskorúak járadéka,

· aktív korúak ellátása

                        rendelkezésre állási támogatás

                        rendszeres szociális segély    

· lakásfenntartási támogatás

· ápolási díj

· átmeneti segély

· temetési segély

Természetben nyújtott szociális ellátások;

· közgyógyellátás,

· köztemetés,

· egészségügyi szolgáltatásra való jogosultság

A szociális alapellátáson kívül az önkormányzat az alábbi ellátásokat nyújtja a rászorulóknak:

· lakbértámogatás

· súlyos mozgáskorlátozott személyek közlekedési támogatása

Pénzbeli és természetbeni szociális ellátásban részesülők száma

	Pénzbeli ellátások

	ellátások típusai
	2004.év (fő)
	2006. év (fő)
	2008. év (fő)
	2009. év (fő)

	rendszeres szociális segély
	55
	95
	150
	-

	Aktív korúak ellátása

· rendelkezésre állási támogatás.

· rendszeres szociális . segély
	
	
	
	190

124

66

	időskorúak járadéka
	31
	41
	49
	52

	ápolási díj
	50
	82
	98
	95

	lakásfenntartási támogatás
	48
	183
	214
	240

	lakbértámogatás
	12
	-
	-
	-

	átmeneti segély
	325
	307
	277
	302

	lakáscélú szociális támogatás
	18
	7
	8
	-

	közlekedési támogatás
	649
	595
	430
	366

	krízissegély
	116
	129
	-
	-

	Temetési segély
	-
	-
	2
	15

	Összesen:
	1304
	1439
	1228
	1349


	Természetbeni ellátások

	ellátások típusai
	2004.év (fő)
	2006.év (fő)
	2008.év (fő)
	2009. év (fő)

	közgyógyellátás
	336
	635
	522
	576

	- alanyi jogon
	107
	455
	434
	478

	- normatív alapon
	119
	91
	73
	79

	- méltányosságból
	110
	89
	15
	19

	köztemetés
	1
	3
	5
	3

	egészségügyi szolgáltatásra való jogosultság megállapítása
	-
	-
	171
	95

	Összesen
	337
	638
	698
	1250


A pénzbeli szociális ellátások közül a rendszeres szociális segélyben (illetve 2009. január . napjától a rendelkezésre állási támogatásban részesülők ),  a lakásfenntartási támogatásban és az ápolási díjban részesülők száma emelkedett jelentősen, amelynek okai a következők. A munkanélküliség növekedésével nőtt a munkanélküli ellátásból kiesők száma. Az ápolásra szoruló hozzátartozó gondozását egyre többen az ápolási díj igénylésével oldják meg.  Az energiaárak folyamatos emelkedésével a lakásfenntartási költségek kifizetése egyre nagyobb nehézséget okoz az embereknek. Ezzel magyarázható a fenti ellátásokban részesülők számának növekedése. 

A közgyógyellátottak létszámának csökkenése 2006. év után a jogosultság megállapítás szabályainak szigorításából következik.  2006. július 1. napjától bevezetésre került a krónikus betegséghez igazodó keretösszegű támogatás. Személyre szabott, a krónikus betegségnek megfelelő, maximálisan 12000 forintos havi keret meghatározására egy olyan keret-megállapítási lista lapján került sor, mely a legalacsonyabb napi terápiás költségű hatóanyagokat tartalmazó készítményeket sorolja fel. A közgyógyellátott az egyéni gyógyszerkeret összegét bármely, a társadalombiztosítás által támogatott gyógyszerkészítményre költheti. Az egyéni gyógyszerkeret mellett évi 6000 forintos, eseti keret áll a közgyógyellátott rendelkezésére abból a célból, hogy akut megbetegedés esetén is támogatással tudja gyógyszerét kiváltani.

A legtöbb segély esetében nincs jelentős változás a támogatásban részesülők számát vizsgálva. Ennek oka lehet, hogy sokan szégyellik a nehéz életkörülményeiket és nem fordulnak az önkormányzathoz anyagi segítségért. 

II.3.Gyermekek ellátása

A családtámogatási rendszer átalakításáról szóló 2005. évi CXXVI. törvény az egységes családi támogatási rendszer kialakításának érdekében módosította a gyermekek védelméről és a gyámügyi igazgatásról szóló 1997. évi XXXI. törvényt. A módosítás szerint a rendszeres gyermekvédelmi támogatás, mint ellátási forma megszünt, költségvetési forrásai beépültek a családi pótlékba.  Annak érdekében, hogy a rendszeres gyermekvédelmi támogatáshoz kötődő egyéb kedvezményeket továbbra is igénybe vehessék a rászoruló gyermekek, egy új ellátási forma, a rendszeres gyermekvédelmi kedvezmény került bevezetésre 2006. január 1. napjától. A rendszeres gyermekvédelmi kedvezmény – a hozzá kapcsolódó, július és november hónapokra járó pénzbeli támogatást nem tekintve – egy természetbeni ellátási forma. Bevezetése azt a célt szolgálja, hogy a családtámogatási reformon belül előmozdítsa a gyermekek esélyegyenlőségét, szociális biztonságukat növelje.

A szociálisan rászorult gyermekek és fiatal felnőttek részére a gyermekek védelméről és a gyámügyi igazgatásról szóló 1997. évi XXXI. törvény alapján pénzbeli és természetbeni  ellátásként
- rendszeres gyermekvédelmi kedvezményt,

- rendkívüli gyermekvédelmi támogatást, 

- gyermektartásdíj megelőlegezését,

- otthonteremtési támogatást nyújt az önkormányzat.

	Pénzbeli támogatások
	2004. év
	2006. év
	2008. év
	2009.év

	rendszeres gyermekvédelmi kedvezmény*
	834 fő
	546 fő
	529 fő
	556 fő

	rendkívüli gyermekvédelmi támogatás 
	70 fő
	176 fő
	143 fő
	154 fő

	gyermektartásdíj megelőlegezése (gyermek száma)
	1 fő
	1 fő
	6 fő
	18 fő

	otthonteremtési támogatás
	0 fő
	3 fő
	2 fő
	0 fő

	összesen:
	905 fő
	726 fő
	680 fő
	728 fő


* 2005. december 31-ig rendszeres gyermekvédelmi támogatás

A személyes gondoskodás keretébe tartozó gyermekjóléti alapellátások közül az önkormányzat fenntartja a

- gyermekjóléti szolgáltatást,
- gyermekek átmeneti gondozását (helyettes szülői hálózat) és

- a gyermekek napközbeni ellátása körébe tartozó bölcsődei ellátást

 biztosító intézményét, a Humán Szolgáltató Központot.

A gyermekek napközbeni ellátása közül az óvodai, iskolai napközi ellátást a Kiskőrösi Többcélú Kistérségi Társulás Egységes Iskola keretein belül biztosítja az önkormányzat.

Ezen kívül a városban 2 természetes személy és 2 egyesület fenntartásában működő családi napköziben biztosítják a gyermekek számára az életkoruknak megfelelő nappali felügyeletet, gondozást, nevelést, étkeztetést és foglalkoztatást.

A hátrányos helyzetű gyermekekről a Gyermekjóléti Szolgálat 2009. évben is elkészítette felmérését. Megállapításuk szerint a 0-18 év közötti lakosság mintegy 11,14 %-a, 281 fő azoknak a gyermekeknek a száma, akik valamilyen ok miatt hátrányos helyzetűnek tekinthetők.  A leggyakoribb hátrányos helyzethez vezető okok az anyagi nehézségek (206 eset), a szülők alacsony iskolai végzettsége (101 eset), lakáskörülmények (88 eset), fogyatékosság (24 eset), egészségügyi problémák (37 eset). Sajnos több gyermek (72 ) halmozottan hátrányos helyzetű.
A nehéz szociális helyzetben élő gyerekek családjában a rendelkezésre álló jövedelem jelentős részét továbbra is a gyermekek után járó szociális juttatások (GYES, családi pótlék, rendszeres gyermekvédelmi kedvezmény, egyéb önkormányzati segélyek) teszik ki. 

II.4. Szociális szolgáltatások
A szociálisan rászorultak részre a személyes gondoskodást nyújtó ellátást az állam, valamint az önkormányzatok biztosítják. Az Szt. a település lakosságszáma alapján határozza meg a kötelezően biztosítandó szolgáltatások körét.

A  tízezer főnél több állandó lakosú települési önkormányzat köteles biztosítani

a) étkeztetést

b) házi segítségnyújtást

c) családsegítés 

d) nappali ellátás (hajléktalan személyek, időskorúak, pszihiátriai betegek, szenvedélybetegek, fogyatékos, illetve autista személyek részére )

Az Szt. 91.§ -a szerint a helyi önkormányzat ellátási kötelezettségének a szociális szolgáltatást nyújtó

a) szolgáltató, intézmény fenntartásával, vagy

b) szolgáltatót, intézményt fenntartó önkormányzati társulásban történő részvétellel, vagy

c) szolgáltatót, intézményt működtető fenntartónál létrejött – a szociális szolgáltatás nyújtásának a helyi önkormányzattól vagy a társulástól történő átvállalásról szóló – megállapodás, illetve ellátási szerződés megkötésével

tehet eleget.
Az önkormányzat ellátási kötelezettségének intézmény fenntartásával, a Humán Szolgáltató Központ fenntartásával tesz eleget. 
A kötelező feladatok közül jelenleg az önkormányzat étkeztetést, házi segítségnyújtást, családsegítést és időskorúak részére nappali ellátást biztosít (sötét színnel kiemelve).
A Képviselő-testület 2009. június 17-én megtartott ülésén a 62/2009. sz. Képv. testületi határozatával úgy döntött, hogy a város lakosai részére a Magyarországi Baptista Egyházzal kötött ellátási szerződés útján biztosítja a  jelzőrendszeres házi segítségnyújtást és a fogyatékos személyek nappali ellátását.
A jelzőrendszeres házi segítségnyújtás a saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes időskorú vagy fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából nyújtott ellátás.

A fogyatékos személyek nappali ellátása a harmadik életévüket betöltött, önkiszolgálásra részben képes vagy önellátásra nem képes, de felügyeletre szoruló fogyatékos, illetve autista személyek részére biztosít lehetőséget a napközbeni tartózkodásra, társas kapcsolatokra, valamint az alapvető higiéniai szükségleteik kielégítésére, továbbá igény szerint megszervezi az ellátottak napközbeni étkeztetését.
Önként vállalt feladatként az önkormányzat az ápolást-gondozást nyújtó idősek otthona szakosított ellátást a Kiskőrösi Többcélú Kistérségi Társulás által fenntartott Kiskőrösi Többcélú Kistérségi Társulás Kiskőrösi és Császártöltési Idősek Otthona keretein belül biztosítja.

Kiskőrös ellátási területén szociális alapszolgáltatást az önkormányzaton kívül az alábbi fenntartók biztosítanak:
A Magyarországi Baptista Egyház (1068 Budapest, Benczúr u. 31.) fenntartásában működő Filadelfia Segítő Szolgálat (6200 Kiskőrös, Szűcs J. u. 12.)
- étkeztetést,
- házi segítségnyújtást,
- tanyagondnoki szolgáltatást ( két tanyagondnok közreműködésével),
- pszichiátriai betegek és szenvedélybetegek részére közösségi ellátást,
- jelzőrendszeres házi segítségnyújtást
 biztosít a lakosok részére.

A kiskőrösi Evangélikus Egyházközösség (6200 Kiskőrös, Luther tér 3.) fenntartásában működő Jó Pásztor Evangélikus Szeretetotthon (6200 Kiskőrös, Rákóczi u. 165.)
- étkeztetést,

- házi segítségnyújtást,

- nappali ellátást – idősek klubja ( demens személyek ellátását vállalva) 21 férőhellyel- biztosít a rászorulóknak. 
Az Evangéliumi Pünkösdi Közösség Országos Cigány Misszió (5630 Békés, Petőfi u. 56.) fenntartásában lévő Segítő Szolgálat (5630 Békés, Petőfi u. 56.) házi segítségnyújtást biztosít a Kiskőrösi kistérségben.

II.5. Az önkormányzat által biztosított szociális alapszolgáltatások
Az Szt. alapján a rászorultak pénzbeli és/vagy természetbeni ellátás, illetve személyes szociális szolgáltatás formájában kaphatnak segítséget.  A személyes szociális ellátások alapvetően hat ellátotti csoport – idősek, fogyatékosok, szenvedélybetegek, pszichiátriai betegek, munkanélküliek, hajléktalanok – részére nyújtanak szolgáltatásokat. 

A szociális szolgáltatások lehetséges alanyainak a kedvezőtlen szociális körülmények között élő lakosok tekinthetők. 

Számtalan oka, sokféle előzménye lehet annak, hogy valaki szociális szolgáltatást igénylővé váljon. Az ellátást igénylők problémáinak oka leginkább anyagi természetű, de adódhat az életkorból, egészségi állapotból, családi állapot változásból vagy az egyén mentális állapotából. Gyakran több elem van egyszerre jelen és köztük ok okozati összefüggés is van. 

 Kiskőrösön a 60 évnél idősebb lakosság aránya a teljes népességen belül jelenleg 23,45 %. 

A demográfusok egybehangzó előrejelzései szerint az idősek aránya a jövőben a lakosságszámhoz viszonyítottan tovább fog nőni, és hosszabb távon az eltartottak számának további emelkedése várható. Szociális szempontból egyre nagyobb figyelmet igényel ez a társadalmi réteg.
A rendszerváltás után lezajlott gazdasági átalakulás egyik fájdalmas következménye, hogy a korábban „megszokott” teljes foglalkoztatás rendkívüli ütemben alakult át, munkahelyek szűntek meg tömegével egyik napról a másikra. 

Az állását vesztett aktív korú népesség egy része azonban nem munkanélkülivé vált, hanem a munkaerőpiacra való kivonulás legális formájaként igénybe vette a korkedvezményes és a rokkant nyugdíjazás lehetőségét. Ezáltal relatíve széles társadalmi réteg jutott viszonylag alacsony, de rendszeres jövedelemhez. Ők vélelmezhetően életük viteléhez a későbbiekben folyamatos segítséget igényelnek. 

Az állást vesztett aktív korú népesség másik része viszont tényleges munkanélkülivé vált. Jelenleg a kiskőrösi munkaképes korú lakosság 9,08 %-a nyilvántartott álláskereső. A munkanélkülivé válás amellett, hogy a megélhetést veszélyezteti, egzisztenciális kihívást jelent, kedvezőtlenül befolyásolja az élet minden területét: anyagi lehetőségeket, fizikai, szociális, pszichés állapotot, emberi kapcsolatokat, önértékelést, identitástudatot. Az egyik legsúlyosabb szociális stressz a munkahely elvesztése, az ebből adódó izoláció. Amennyiben a munkanélküliség tartóssá válik, az elhelyezkedés esélye csökken, az egészségi állapot romlik, a személyes kapcsolatok leépülnek, új kapcsolatok nem alakulnak ki.
A közcélú munka bevezetésével, megszervezésével az önkormányzat elsődleges célja a tartós munkanélküliek minél nagyobb számban történő „visszavezetése” a munka világába tartós munka, kereseti lehetőség biztosításával. E foglalkoztatás hiányában ezeknek az embereknek különböző segélyekből kellene megélniük. Így a közfoglalkoztatásban lévők csökkentik a passzív segélyezettek számát. Az elmúlt évben a közhasznú foglalkoztatás, a közmunkaprogram és a közcélú foglalkoztatás keretében 89 főt, 2010. év első negyedévében már 82 főt foglalkoztatott az önkormányzat.
Egyre növekszik azoknak a száma, akik tartósan gondozásra szoruló személy otthoni ápolását végző nagykorú hozzátartozóként ápolási díj igénybe vételére jogosultak. Ezek az ápolók egyrészt tehermentesítik a szociális ellátórendszert, másrészt biztosítási jogviszonyt is szereznek.

A fogyatékkal élők és a megváltozott munkaképességűek helyzetében jelentős változást lehet elérni megfelelő oktatásuk, illetve rehabilitációs foglalkoztatásuk révén, mellyel együtt sok más szociális szférát érintő probléma is könnyebben kezelhetővé válik, ami nem csak közvetlenül a fogyatékkal élő személyre, hanem családjára és környezetére is kihat. Követendő cél, hogy az önkormányzat és intézményei - lehetőségei szerint - törekedjenek arra, hogy bizonyos munkakörökben fogyatékkal élőket alkalmazzanak. 

Az alapszolgáltatások megszervezésével az önkormányzat segítséget nyújt a szociálisan rászorulók részére saját otthonukban és lakókörnyezetükben önálló életvitelük fenntartásában, valamint egészségi állapotukból, mentális állapotukból vagy más okból származó problémáik megoldásában.

A szociális alapszolgáltatásokat az önkormányzat a Humán Szolgáltató Központ fenntartásával biztosítja. Az intézmény Kalocsa Város Jegyzőjének 2009. február 16. napján jogerőre emelkedett 1865/2009. számú határozatlan időre szóló működési engedélyével rendelkezik étkeztetésre, családsegítő szolgáltatásra, nappali ellátásra (idősek klubja, 30 férőhelyre) vonatkozóan. A házi segítségnyújtás Kalocsa Város Jegyzőjének 2009. december 31. napján jogerőre emelkedett 1865-16/2009. számú 2010. december 31. napjáig szóló ideiglenes működési engedélyével rendelkezik 39 fő ellátható személy számára.

Humán Szolgáltató Központ szervezeti felépítése   





ő




A személyes gondoskodást nyújtó szociális intézmények szakmai feladatairól és működésük feltételeiről szóló 1/2000.(I.7.) SzCsM. rendelet szerinti szakmai létszámnormáknak az intézmény - házi segítségnyújtás kivételéve – megfelel.
Házi segítségnyújtás esetén az 1/2000. (I.7.) SzCsM. rendeletet módosító 2/2006. (IV.14.) ICsSzEM. rendelet megszüntette a házi gondozási körzeteket. A szociális gondozó feladatait a korábbi koncepcióval ellentétben már nem gondozási körzetekben végzi, hanem a jogszabály azt határozza meg, hogy 9 fő ellátott esetén 1 fő szociális gondozó a kötelezően alkalmazandó létszám a szolgáltatás biztosítása érdekében. Ennek megfelelően az ellátottak száma határozza meg azt, hány főt kell alkalmazni a feladat ellátására. 

Jelenleg a 39 fő ellátására szóló működési engedély azért ideiglenes, mert a 2009. decemberében hatályos rendelet szerint 1 szociális gondozóra maximum 6 fő ellátott juthatott, ezért 6,5 fő szociális gondozó foglalkoztatására lett volna szükség, hogy megfeleljen az intézmény a jogszabályi feltételeknek. 2010. január 1. napjától úgy módosult a jogszabály, hogy 6 főről 9 főre emelte az ellátható személyek számát 1 szociális gondozó esetén, ami alapján már csak 0,05 fő a hiányzó létszám. 

Az intézményben a szakképzettségi arány a jogszabálynak megfelelő.
A Humán Szolgáltató Központ bevételei és kiadásai 2009. évben 

Kiadások*:

	Személyi jellegű kiadások
	Munkaadót terhelő járulékok
	Dologi kiadások

	46.957 E Ft
	13.835 E Ft
	28.748 E Ft

	Összes kiadás:                     89.540 E Ft


Bevételek*:

	Alaptevékenység bevétele
	Működési célú bevétel
	Normatív állami hozzájárulás
	Önkormányzati hozzájárulás

	12.213 E Ft
	4.633 E Ft
	42.627 E Ft
	30.067 E Ft


*Kiskőrös Város Önkormányzat Képviselő-testületének 6/2010. (IV.29) önk. rendelete alapján
A fenti adatok alapján az önkormányzat 2009. évben 30.067 E Ft- tal támogatta az intézmény működését.
II. 6. Az önkormányzat által biztosított szociális alapszolgáltatások jellemzői

- Étkeztetés

Étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk illetve eltartottjaik részére tartósan vagy átmeneti jelleggel nem képesek biztosítani, különösen

a) koruk,

b) egészségi állapotuk,

c) fogyatékosságuk, pszichiátriai betegségük,

d) szenvedélybetegségük, vagy

e) hajléktalanságuk 

miatt.

Jogosultsági feltételként 2008. január 1. napja óta jövedelmi helyzet nem határozható meg.

A Humán Szolgáltató Központ étkeztetés keretében főétkezésként napi egyszeri meleg ételt biztosít. Az intézményben tálaló konyha működik. Az ételt a Diák-Konyha Kft.-től vásárolják, a kiadagolás az intézményben történik.  Lehetőség van az étel elvitelére és lakásra szállítására is. Az igénybevevők közül 14 fő külterületen él. Diétás étkeztetést 5 fő részére biztosítanak munkaszüneti és pihenőnapokon is. 

Szociális étkeztetés igénybevételének alakulása
	
	2006.
	2007.
	2008.
	2009.

	
	Helyben fogyasztja v. elviszi
	Lakására szállítják
	Helyben fogyasztja v. elviszi
	Lakására szállítják
	Helyben fogyasztja v. elviszi
	Lakására szállítják
	Helyben fogyasztja v. elviszi
	Lakására szállítják

	Előző év XII. 31-én ellátásban részesülők 
	3
	63
	6
	0
	17
	27
	14
	29

	Tárgyév folyamán ellátásba vettek
	5
	-
	15
	76
	2
	14
	5
	28

	Tárgyév folyamán ellátásból kikerültek
	2
	63
	4
	49
	5
	12
	2
	4

	Tárgyév 

XII. 31-én ellátásban részesülők
	6
	-
	17
	27
	14
	29
	17
	53

	Tárgyév folyamán ellátást kértek
	5
	-
	15
	76
	19
	41
	5
	28


- Házi segítségnyújtás

 Ez az ellátási forma az alapvető gondozás és az alapápolás körébe tartozó feladatokat látja el, segítséget nyújt az önálló életvitel fenntartásában, az ellátott és lakókörnyezete higiéniás körülményeinek megtartásában, valamint prevenciós szerepet tölt be, hiszen segítséget nyújt a veszélyhelyzetek kialakulásának megelőzésében. 
2008. január 1-jétől házi segítségnyújtás igénybevételét megelőzően vizsgálni kell a gondozási szükségletet. Az ellátás indokoltságát a gondozási szükséglet vizsgálata alapozza meg. Gondozási szükséglet hiányában a szolgáltatás nem nyújtható. A házi segítségnyújtást a szakvéleményben meghatározott napi gondozási szükségletnek megfelelő időtartamban, de legfeljebb napi 4 órában kell nyújtani.
A szociális gondozó feladatai ellátása során segítséget nyújt ahhoz, hogy az ellátást igénybevevő fizikai, mentális és szociális szükséglete lakásán biztosított legyen.  A gondozói munka magában foglalja többek között:

· alapvető gondozási és ápolási feladatok ellátását, 
· közreműködés a higiéniás körülmények megtartásában,

· segítségnyújtás a háztartás vitelében; takarítás, mosás, bevásárlás, meleg étel biztosítása,

· segítségnyújtás a szociális ellátásokhoz való hozzájutásban.

Házi segítségnyújtás igénybevételének alakulása
	
	2006.
	2007.
	2008.
	2009.

	Előző év XII. 31-én ellátásban részesülők száma (fő)
	6
	17
	31
	26

	Tárgyév folyamán ellátásba vettek
	21
	19
	17
	20

	Tárgyév folyamán ellátásból kikerültek
	10
	11
	22
	10

	Tárgyév XII. 31-én ellátásban részesülők száma (fő)
	17
	31
	26
	36

	Tárgyév folyamán ellátást kértek
	21
	19
	48
	20


Bár igény lenne a házi segítségnyújtásra, hiszen az idős emberek többsége ragaszkodik otthonához, még önellátási képességének csökkenése vagy átmeneti betegség esetén is, de az ellátás igénybevételének anyagi lehetőségeik szabnak határt. Ezért a gondozási feladatokat családon belül próbálják megoldani.

- Családsegítés

A családsegítés a szociális vagy mentálhigiénés problémák, illetve egyéb krízishelyzet miatt segítségre szoruló személyek, családok számára az ilyen helyzethez vezető okok megelőzése, a krízishelyzet megszüntetése, valamint az életvezetési képesség megőrzése céljából nyújtott szolgáltatás.  

A családok segítése érdekében veszélyeztetettséget és krízishelyzetet észlelő jelzőrendszer működik. A jegyző, továbbá a szociális, egészségügyi szolgáltató, intézmény, valamint a gyermekjóléti szolgálat, a pártfogói felügyelői és a jogi segítségnyújtói szolgálat jelzi, a társadalmi szervezetek, egyházak és magánszemélyek jelezhetik a családsegítést nyújtó szolgáltatónak, intézménynek, ha segítségre szoruló családról, személyről szereznek tudomást. A jelzés alapján a családsegítést nyújtó szolgáltató, intézmény köteles feltérképezi az ellátási területen élő szociális és mentálhigiénés problémákkal küzdő családok, személyek körét, és személyesen felkeresve tájékoztatja őket a családsegítés céljáról, tartalmáról. Ezt követően természetesen továbbra is a segítségre szoruló személy, illetve család döntésén múlik az, hogy a szolgáltatást igénybe kívánja-e venni. A lehetőség azonban így sokkal szélesebb körben válik elérhetővé.
1.) Szolgáltatást igénybevevők száma nem és korcsoport szerint (fő)

       2006. év

	Nem
	6 éves és

fiatalabb
	7-13
	14-17
	18-59
	60 éves és 

idősebb
	Összesen

	
	
	Éves
	
	

	Férfi
	55
	397
	52
	67
	1
	572

	Nő
	57
	641
	63
	140
	2
	903

	Összesen
	112
	1038
	115
	207
	3
	1475


     2007. év

	Nem
	6 éves és

fiatalabb
	7-13
	14-17
	18-59
	60 éves és 

idősebb
	Összesen

	
	
	Éves
	
	

	Férfi
	28
	370
	334
	106
	39
	877

	Nő
	55
	586
	451
	307
	54
	1453

	Összesen
	83
	956
	785
	413
	93
	2330


   2008. év   

	Nem
	6 éves és

fiatalabb
	7-13
	14-17
	18-59
	60 éves és 

idősebb
	Összesen

	
	
	Éves
	
	

	Férfi
	0
	257
	35
	187
	26
	505

	Nő
	2
	408
	68
	300
	43
	821

	Összesen
	2
	665
	103
	487
	69
	1326


   2009. év

	Nem
	6 éves és

fiatalabb
	7-13
	14-17
	18-59
	60 éves és 

idősebb
	Összesen

	
	
	Éves
	
	

	Férfi
	17
	199
	0
	144
	79
	439

	Nő
	26
	397
	7
	297
	151
	878

	Összesen
	43
	596
	7
	441
	230
	1317


2.) Szolgáltatást igénybevevők száma gazdasági aktivitás szerint

	Gazdasági aktivitás
	2006 / fő
	2007 / fő
	2008 / fő
	2009 / fő

	Aktív kereső
	71
	164
	125
	51

	Munkanélküli
	144
	192
	295
	252

	Inaktív kereső
	150
	74
	184
	361

	               ebből: nyugdíjas
	86
	36
	50
	250

	Eltartott
	1110
	1824
	722
	653

	 ebből: kiskorú (0-13 éves)
	1080
	1824
	722
	646

	Összesen:
	1475
	2254
	1326
	1317


3.) Szolgáltatást igénybevevők száma legmagasabb iskolai végzettség szerint

	Iskolai végzettség
	2006 / fő
	2007 / fő
	2008 / fő
	2009 / fő

	Tanköteles kornál fiatalabb
	112
	-
	2
	43

	Ált.isk. 8 osztályánál kevesebb
	1038
	2026
	866
	679

	Ált.isk. 8 osztálya
	245
	122
	244
	410

	Ált.isk. 10 osztálya
	-
	-
	30
	33

	Befejezett szakmunkásképző
	39
	59
	115
	107

	Befejezett szaközépiskola
	2
	24
	41
	18

	Befejezett gimnázium
	1
	11
	18
	24

	Felsőfokú iskola
	38
	12
	10
	3

	Összesen:
	1475
	2254
	1326
	1317


A családsegítő szolgáltatást a lakosság valamennyi rétege igénybe veszi. A szolgáltatást igénybevevők hozott problémái; életviteli, családi-kapcsolati, lelki-mentális, gyermeknevelési, anyagi, foglalkoztatással kapcsolatos, ügyintézéshez segítségkérés, információkérés.

- Nappali ellátás (Idősek Klubja)

A nappali ellátás hajléktalan személyek és elsősorban a saját otthonukban élő,

a) tizennyolcadik életévüket betöltött, egészségi állapotuk vagy idős koruk miatt szociális és mentális támogatásra szoruló, önmaguk ellátására részben képes személyek,

b) tizennyolcadik életévüket betöltött, fekvőbeteg-gyógyintézeti kezelést nem igénylő pszichiátriai betegek, illetve szenvedélybetegek,

c) harmadik életévüket betöltött, önkiszolgálásra részben képes vagy önellátásra nem képes, de felügyeletre szoruló fogyatékos, illetve autista személyek

részére biztosít lehetőséget a napközbeni tartózkodásra, társas kapcsolatokra, valamint az alapvető higiéniai 

szükségleteik kielégítésére, továbbá igény szerint megszervezi az ellátottak napközbeni étkeztetését.

A Humán Szolgáltató Központ jelenleg csak időskorúak részére biztosítja az ellátást, de az Szt. 86. §. (2) bekezdés b) pontja szerint az önkormányzatnak ellátási kötelezettsége van valamennyi ellátotti csoport részére.

A Képviselő-testület 62/2009. sz. Képv. testületi határozata alapján a Magyarországi Baptista Egyházzal kötött ellátási szerződés útján biztosítva lesz a fogyatékos személyek nappali ellátása előreláthatólag már 2010. évben.

Idősek nappali ellátása igénybevételének alakulása
	
	2006.
	2007.
	2008.
	2009.

	Előző év XII. 31-én ellátásban részesülők száma (fő)
	39
	35
	35
	41

	Tárgyév folyamán ellátásba vettek
	9
	9
	17
	7

	Tárgyév folyamán ellátásból kikerültek
	13
	9
	11
	8

	Tárgyév XII. 31-én ellátásban részesültek (fö)
	35
	35
	41
	40

	Tárgyév folyamán ellátást kértek
	9
	9
	52
	7


- Jelzőrendszeres házi segítségnyújtás

A jelzőrendszeres házi segítségnyújtás a saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes időskorú vagy fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából nyújtott ellátás. A jelzőrendszeres házi segítségnyújtás igénybevétele szempontjából szociálisan rászorult

a) az egyedül élő 65 év feletti személy,

b) az egyedül élő súlyosan fogyatékos vagy pszichiátriai beteg személy, vagy

c)  a két személyes háztartásban élő 65 év feletti, illetve súlyosan fogyatékos vagy pszichiátriai beteg személy, ha egészségi állapota indokolja a szolgáltatás folyamatos biztosítását.

Az Szt. a jelzőrendszeres házi segítségnyújtás célzottabbá válása érdekében konkrétan meghatározza, hogy az időskorúak, fogyatékosok vagy pszichiátriai betegek közül mely személyek minősülnek a szolgáltatás igénybevétele szempontjából szociálisan rászorultnak. A jelzőrendszeres házi segítségnyújtás esetében ide tartoznak az egyedül élő 65 év feletti időskorú, vagy súlyosan fogyatékos, vagy pszichiátriai beteg személyek, illetőleg kétszemélyes háztartásban élő 65 év feletti időskorú, súlyosan fogyatékos vagy pszichiátriai beteg személyek, ha egészségi állapotuk az igénybevételt indokolja. A súlyos fogyatékosságot, a pszichiátriai betegséget, valamint az egészségi állapot miatti indokoltságot - a korábbiaktól eltérően - igazolni kell.

Jelzőrendszeres házi segítségnyújtást biztosíthat

a) a házi segítségnyújtást végző szolgáltató, illetve intézmény, vagy

b) a megyei önkormányzat, a többcélú kistérségi társulás és a tízezer főnél több állandó lakosú önkormányzat, úgy, hogy a házi segítségnyújtást más helyi önkormányzattal kötött megállapodás útján biztosítja.
 A jelzőrendszeres házi segítségnyújtás keretében biztosítani kell

a) az ellátott személy segélyhívása esetén az ügyeletes gondozónak a helyszínen történő haladéktalan megjelenését,

b) a segélyhívás okául szolgáló probléma megoldása érdekében szükséges azonnali intézkedések megtételét,

c) szükség esetén további egészségügyi vagy szociális ellátás kezdeményezését.

A Képviselő-testület 62/2009. sz. Képv. testületi határozata alapján a Magyarországi Baptista Egyházzal kötött ellátási szerződés útján már jelzőrendszeres házi segítségnyújtásban is részesülhetnek az arra rászorulók 2010. évtől. Az ellátási szerződés megkötésének feltétele a testület döntése értelmében a jogerős működési engedély megszerzése volt. A Magyarországi Baptista Egyház Kiskőrös Város Jegyzőjének 2010. február 11. napján kiadott, 27-10/2010. számú működési engedélyével rendelkezik jelzőrendszeres házi segítségnyújtásra, így már nincs akadálya az ellátási szerződés megkötésének a szolgáltatás biztosítása érdekében.
III. SZAKOSÍTOTT ELLÁTÁSOK

Ha az életkoruk, egészségi állapotuk, valamint szociális helyzetük miatt a rászorult személyekről az alapszolgáltatások keretében nem lehet gondoskodni, a rászorultakat állapotuknak és helyzetüknek megfelelő szakosított ellátási formában kell gondozni.
 Ápolást-gondozást nyújtó intézmény (idősek otthona)

Az Idősek Otthonában elsősorban azoknak a nyugdíjkorhatárt betöltött személyeknek az ápolását, gondozását végzik, akik egészségi állapota rendszeres fekvőbeteg-gyógyintézeti kezelést nem igényel. Az idősek otthona tartós bentlakásos elhelyezést nyújtó intézmény.

Kiskőrös városban ápolást-gondozást nyújtó intézmények (idősek otthona)   
	Fenntartó
	Intézmény neve, típusa 
	Férőhelyek száma

	Magyarországi Baptista Egyház
	Filadelfia Idősek Otthona 


	120 fő



	Evangélikus Egyházközösség
	Jó Pásztor Evangélikus

Szeretetotthon


	39 fő

	Kiskőrösi Többcélú Kistérségi Társulás
	Kiskőrösi Többcélú Kistérségi Társulás Kiskőrösi és Császártöltési Idősek Otthona
	 49 fő

	Összesen:
	
	208 fő


Városunkban az idősek bentlakásos ellátását a Kiskőrösi Többcélú Kistérségi Társulás fenntartásában lévő és kettő egyházi fenntartású ápolást, gondozást nyújtó intézmény biztosítja. A szolgáltatás iránti igény folyamatos, a várakozók száma magas. A családok nem képesek teljes egészében ellátni az idős családtagokról való gondoskodás feladatát, ezért fokozottan nő az igény az idősgondozás különböző formáira. 

IV.  JÖVŐBENI  ELKÉPZELÉSEK, TERVEK
A szociális szolgáltatások fejlesztési irányait egyrészt az Szt.-ben előírtak, másrészt a mindennapi élet szintjén jelentkező szükségletek jelölik ki. Egy-egy szolgáltatásra való rászorultság, illetve a probléma kezelésének intézményes megoldására irányuló szükséglet kialakulása gyakran hosszú évekig tartó folyamat eredménye. A szociális szolgáltatások megszervezése során különös figyelmet kell fordítani arra, hogy minden igénylő az aktuális helyzetének és saját igényének leginkább megfelelő szolgáltatási formát, illetve segítséget vehesse igénybe. Ezzel együtt lényeges feladat, hogy a szolgáltatásokat úgy tudja igénybe venni a rászorult, hogy az a magánszférájába való legkisebb beavatkozással járjon. A modern szociálpolitika és segítés eszközeivel olyan szolgáltatásokat kell az egyén számára kínálni, hogy lehetőség szerint elkerülje, hogy megszokott környezetét bentlakásos ellátásra cserélje,  vagy minél későbbi időpontban kényszerüljön megtenni ezt. Ha ez megvalósul, a segítség mindinkább a kliens egyéni helyzetéhez kötődik, nem pedig az elérhető szolgáltatásokhoz. 

Jövőbeni feladatok 

· Továbbra is biztosítani kell a város lakosságának az eddig nyújtott szociális alapszolgáltatásokat, illetve lehetőséget kell nyújtani a szolgáltatások eléréséhez.
· Az önkormányzati forráshiány miatt a szolgáltatások további biztosítása érdekében az önkormányzatnak leggazdaságosabb formában kell az Szt. szerinti ellátási kötelezettségét biztosítania.
· Ellátási szerződés megkötésével szélesíteni kell a szociális alapszolgáltatások körét.
· Tovább kell erősíteni a civil és egyházi szervezetek szerepét, feladatátvállalását.
· Tovább kell bővíteni az igénybevevők körét.
· A szolgáltatások és a szükségletek összehangolása érdekében kiemelten fontos az önkormányzat és a lakosság között a rendszeres kommunikáció. Használni kell a helyi média nyújtotta lehetőségeket. Az igénybe vehető szolgáltatásokról, azok tartalmáról a város honlapján, intézményi nyílt napon megfelelő tájékoztatást kell, hogy kapjanak az érdeklődők, a leendő kliensek.

· Helyi érdekvédelmi szervezetek (pl. mozgáskorlátozottak szervezetei, nagycsaládosok) bevonása a szolgáltatásokhoz kapcsolódó szükségletfelmérésbe.
· Kiskőrös Város Önkormányzata Közfoglalkoztatási terve alapján a közfoglalkoztatás megszervezésével munkát biztosítani a rendelkezésre állási támogatásban részesülőknek.
· Fontos olyan szakmai fórumok folyamatos működése, amely a városban biztosított szociális alapszolgáltatások közötti kommunikációt erősítené.
· Fejlesztéseknél, a pályázati programok megvalósításánál különös figyelmet kell fordítani a későbbi folyamatos működtetés során a fenntarthatóságra.
V. ÖSSZEGZÉS
A szolgáltatások megszervezésének általános célja: hozzásegíteni az embereket az egészséges, értékes minőségi élethez, a szükségletek kielégítésével, az adott élethelyzet javításával. Valamennyi ellátási típusban vannak sajátos feladatok, de mindenütt az egyéni szükségletekhez kell igazítani a szolgáltatást.

A szociális segítségnyújtás célkitűzéseinek eléréséhez egyaránt szükséges a pénzbeli támogatások, a természetbeni ellátások és a szociális szolgáltatások megfelelő színvonalú és összehangolt működtetése. Kizárólag segélyezéssel vagy természetbeni támogatásokkal nem érhetőek el a kívánatos célok, a pénzbeli segítség önmagában nem elégséges eszköz az egyén problémájának megoldására, társadalmi integrációjának elősegítésére. Minél fontosabb szociálpolitikai funkciónak tekintjük a nehéz élethelyzetben lévő emberek segítését, a megváltozott társadalmi körülményekhez és/vagy a megváltozott élethelyzetekhez való alkalmazkodás támogatását, a hatékony szociális védelem biztosítását, annál komolyabban kell venni a szolgáltatási szektor és az ott folyó szociális munka jelentőségét, és az ezen a területen szükséges fejlesztések megvalósítását.

Kiskőrös Város Önkormányzata a szociális igazgatásról és a szociális ellátásokról szóló 1993. évi III. törvényben meghatározott pénzbeli és természetbeni szociális ellátásokat, valamint a személyes gondoskodást nyújtó szolgáltatásokat a lakosság szociális biztonságának megőrzése érdekében továbbra is biztosítani kívánja.

A szociális ellátások területén ugyanakkor egyre inkább a hatékonyságra kell törekedni.
Hatékony szervezet az, amely legjobban használja fel az erőforrásait arra, hogy a legjobb szolgáltatást nyújtsa, hogy az ellátást igénylők megelégedésére magas szintű szakmai munkát végezzen és az ott dolgozók belső igénye legyen az állandó fejlődés, egymás munkájának segítése.
A legrászorultabbak kapják meg azokat a támogatási formákat, amivel megfelelő módon segíthetünk a szociális biztonság megteremtése és megőrzése érdekében. Ugyanakkor hangsúlyosabbá kell tenni, hogy az egyének önmagukért és családjukért saját felelősséggel bírnak.
Nagyobb körültekintéssel, felkutatással, a különböző szervezetek együttműködésével el kell érni, hogy városunkban alapvető szükségletekben (élelem, ruházat, hajlék) senki se szenvedjen hiányt.

A kitűzött célok megvalósítása az igénybevevők részére kiszámítható ellátást, jobb hozzáférést eredményeznek.
Kiskőrös, 2010. május
Intézményvezető





Bölcsődei


Ellátás





8,5 fő





Csecsemőgondozó  7 fő


Takarító               1,5 fő  











  


Szakmai vezető: 


Bölcsődevezető








Szociális alapszolgáltatás





11,25 fő


  Szociális étkeztetés         1 fő


  Házi segítségnyújtás   4,25 fő


  Nappali szociális ellátás  2 fő


          Szakmai vezető:


         Intézményvezető


Családsegítés                   4 fő


Szakmai vezető: 


Vezető családgondozó I.





Gyermekjóléti alapellátás





2,75 fő





Gyermekjóléti szolgálat


Helyettes-szülői hálózat





Szakmai vezető: 


Vezető családgondozó II.

















Gazdasági – Műszaki 


Csoport


3,75 fő

